Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 70/13/8802	Košice I, 2.8.2013
EEČ : 2-63-195-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od 01.07.2012 do 24.10.2012 si neplnil svoju vyživovaciu povinnosť voči svojej dcére XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z rozsudku Okresného súdu v Liberci, sp. zn. 11 Nc 534/2004 zo dňa 07.04.2005, právoplatný dňa 04.05.2005, v ktorom je zaviazaný prispievať na jej výživu sumou 1.500,-Kč mesačne, vždy k 25-temu dňu v mesiaci vopred k rukám matky XXXXX, čím jej takto dlhuje výživné vo výške 6.000,-Kč

lebo zanikla trestnosť činu

Odôvodnenie:
	Policajt OO PZ Košice - XXXXX uznesením sp. zn. ORP-XXXXX zo dňa 30.01.2013 začal trestné stíhanie a následne uznesením zo dňa 20.05.2013 vzniesol obvinenie XXXXX pre prečin zanedbania povinnej výživy podľa § 207 ods. 1,  Trestného zákona, ku ktorému malo dôjsť tak, ako je to uvedené vo výrokovej časti tohto uznesenia..
	
V danej veci bolo dňa 17.01.2013 na Okresnej prokuratúre Košice I prevzaté trestné stíhanie z Českej republiky pod sp. zn. 2 Pn 13/13, ktoré bolo začaté na základe trestného oznámenia XXXXX.

Do spisu bol zabezpečený predmetný rozsudok  Okresného súdu Liberec sp. zn. 11 Nc 534/2004 zo dňa 07.04.2005, rodný list dieťaťa, potvrdenie o návšteve školy, správy o obvinenom, evidenciu priestupkov, odpis z registra trestov a listinný materiál z Českej republiky.

Súčasťou spisu je výsluch poškodenej XXXXX na č.l. 18-22, v ktorom uviedla okolnosti, za ktorých jej obvinený neplatil výživné. 

Obvinený sa v súčasnej dobe nachádza v ÚVV a ÚVTOS v Košiciach, kde vykonáva trest odňatia slobody a Ústave nahlásil svoju vyživovaciu povinnosť, pričom dňa 20.06.2013 matka obvineného XXXXX cestou medzinárodného platobného príkazu EUROGIRO v Poštovej banke uhradila na účet matky dieťaťa XXXXX čiastku 244,60 €, ktorá zodpovedá dlžnému výživnému vo výške 6.000,-Kč ( č.l. 35 vyš. spisu ).

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Stanko
prokurátor